2แสนล้าน
....ทีมข่าวการเงิน
18 ส.ค. 2554

....ทีมข่าวการเงิน
ทำเอาตื่นตะลึง ตึง ตึง ไปทั่ว เมื่อ 3 กรมภาษีจัดเก็บภาษีเกินเป้าหมายไปได้ถึง 2.4 แสนล้านบาท เกินทุกกรมภาษีทั้ง สรรพากร สรรพสามิต และศุลกากร
ของกรมสรรพสามิตนั้น อารีพงศ์ ภู่ชอุ่ม อธิบดีกรมสรรพสามิต เปิดเผยว่า 9 เดือนของปีงบประมาณนี้ เก็บภาษีเกินจากส่วนอื่น แต่ภาษีสุราเก็บได้ 2,777.11 ล้านบาท ต่ำกว่าประมาณการ 201.62 ล้านบาท หรือ 6.77%
อันเป็นผลมาจากปัญหาการเมืองที่กระทบต่อการท่องเที่ยว 
แต่อย่าได้ดีอกดีใจกับภาษีสุราที่จัดเก็บไปได้เลย เพราะกระทรวงสาธารณสุขแถลงตัวเลขความสูญเสียทางเศรษฐกิจและสังคมที่เกิดจากการดื่มสุรา เป็นจำนวนสูงถึง 2 แสนล้านบาท 
เก็บภาษีได้ สองพันกว่าล้านบาท แต่ความสูญเสียทางเศรษฐกิจจากสุรามากกว่าเป็นสิบๆ เท่า
ฉะนั้นมางดเหล้าเข้าพรรษากันดีกว่า อย่าไปห่วงเขาจะเก็บภาษีได้น้อยเลย มาห่วงสุขภาพกันดีกว่า